ভালুকা নিউজ ডট কম; বিনোদন ডেস্ক: দেশিয় চলচ্চিত্রে সুবাতাস বইছে। আবার দর্শকে কানায় কানায় ভরে উঠেছে প্রেক্ষাগৃহগুলো। এই দৃশ্য অনেক বছর দেখা যায়নি এ দেশে। চলচ্চিত্রপ্রেমী যারা একসময় প্রেক্ষাগৃহে আসা বন্ধ করে দিয়েছিলেন, তারা আবার হলমুখি হয়েছেন। আর এ কারণেই অন্যান্য বছরের তুলনায় এবারের ঈদের ছবিগুলো দারুণ ব্যবসা করছে। গেল ঈদে মুক্তির লড়াই করেছিল বেশকিছু ছবি। অবশেষে মুক্তি পেয়েছে চারটি। এগুলো হচ্ছে- ‘শিকারি’, ‘বাদশা দ্য ডন’, ‘রানা পাগলা দ্য মেন্টাল’ ও ‘সম্রাট’। ঈদের এই চারটি ছবির মধ্যে তিনটির নায়কই শাকিব খান। এরমধ্যে শিকারিতে ঢাকাই ছবির শীর্ষ নায়কের সঙ্গে জুটি হয়ে অভিনয় করেছেন কলকাতার জনপ্রিয় নায়িকা শ্রাবন্তী।